YouTube’da Mark Rober ismli blogerning hovuzni 25 million Orbeez suv pufakchalari bilan to‘ldirgan videosi paydo bo‘ldi. Rolikda Rober va uning yaqinlari Orbeez suv pufakchalari bilan to‘lgan hovuzni sinovdan o‘tkazishadi. Bloger pufakchali hovuzga sakraydi va bu g‘oya qanday paydo bo‘lganligiga izoh beradi. Videoxosting foydalanuvchilariga Roberning tajribasi ma’qul keldi, ular amalga oshirilgan ajoyib tajriba uchun blogerga tahsin aytishdi. Tarmoqning ba’zi foydalanuvchilari blogerga hali hovuzni Orbeez’dan tozalash kerakligi haqida eslatib qo‘yishdi. Orbeez — 99 foiz suv va 1 foiz zararsiz polimerlardan iborat pufakchalar. Orbeez pufakchalari suvga tashlanganda 100 karradan kattalashadi.